PPM เซ็น MOU บริษัท “Pacific Star Energy” ผลิตแผงโซลาร์ 100 MW ในกัมพูชา
PPM เซ็น MOU บริษัท “Pacific Star Energy” ผลิตแผงโซลาร์ 100 MW ภายในระยะเวลา 5 ปี ในกัมพูชา 
23 ม.ค. 2560

นายชำนาญ พรพิไลลักษณ์ กรรมการผู้จัดการ บริษัท พรพรหมเม็ททอล จำกัด (มหาชน) หรือ PPM เปิดเผยว่า บริษัทได้เข้าเซ็นสัญญาเอ็มโอยูกับ บริษัท Pacific Star Energy จำกัด (PSE) บริษัทผู้จำหน่ายพลังงานให้กับเขตเศรษฐกิจพิเศษในประเทศกัมพูชา ในโครงการพลังงานโซลาร์ PV ของ PSE เป็นจำนวน 100 เมกะวัตต์ (MW) ภายในระยะเวลา 5 ปี โดยมีผลนับตั้งแต่วันเซ็นเอ็มโอยู (19 มกราคม 2560) โดย PPM ได้รับแต่งตั้งเป็นผู้รับเหมาแบบครบวงจร (EPC: Engineering, Procurement and Construction) ในการเป็นผู้ดำเนินการทั้งหมดในโครงการดังกล่าว
ซึ่งโครงการนี้ จะทำให้ PPM สามารถยกระดับความสามารถในการเป็นผู้ผลิตพลังงานโซล่าร์ของบริษัทให้อยู่ในระดับสูงสุด นอกจากนี้ PPM ยังได้ตกลงที่จะเข้าไปลงทุนใน PSE เป็นจำนวน 25% ซึ่งจะทำให้ PPM สามารถเพิ่มศักยภาพและต่อยอดในการลงทุนด้านพลังงานได้ในอนาคต
ทั้งนี้ PPM ผู้จัดจำหน่ายผลิตภัณฑ์โลหะเพื่อใช้เป็นวัตถุดิบสำหรับอุตสาหกรรมและวัสดุเพื่อใช้ในงานก่อสร้าง ตลอดจนเป็นหนึ่งในผู้ผลิตแผงโซลาร์